# data[].attributes.attachment_caption
Τα λαζαράκια του Τμήματος ένταξης!

# data[].attributes.headline
Τα λαζαράκια του Τ.Ε. (10ο Δ.Σ. Κορίνθου)

# data[].attributes.subject
Τα λαζαράκια του Τ.Ε. (10ο Δ.Σ. Κορίνθου)

# data[].attributes.headline
ΣΥΝΕΡΓΑΤΙΚΟ ΗΜΕΡΟΛΟΓΙΟ

# data[].attributes.subject
ΣΥΝΕΡΓΑΤΙΚΟ ΗΜΕΡΟΛΟΓΙΟ

# data[].attributes.body
Κάθε μήνας ...κι ένα όμορφο ταξίδι...

Περιηγηθείτε στο ημερολόγιο κι απολαύστε μαζί μας το ταξίδι...

# data[].attributes.headline
Τμήμα Ένταξης 1ου Δ. Σχ. Λαμίας ΟΧΙ στον πόλεμο και τη βία!

# data[].attributes.subject
Τμήμα Ένταξης 1ου Δ. Σχ. Λαμίας ΟΧΙ στον πόλεμο και τη βία!

# data[].attributes.body
Βροντοφωνάζουμε ΟΧΙ στον πόλεμο και τη βία!

# data[].attributes.attachment_link.provider_name
1ο Δημοτικό Σχολείο Λαμίας

# data[].attributes.attachment_link.readable_text
Ακέρια η γης εσείστηκε κι εβρόντηξε όλη η πλάση -

μια φούχτα άνθρωποι ανίσκιωτοι, μες σε μια φούχτα τόπο,

κάτι σπασμένα μάρμαρα, κάτι φαρδιά πλατάνια,

μόνο μπαρούτι τους το φως και σκάγια τους οι ελιές τους

και δίπλα τους η Παναγιά, κι η Λευτεριά μπροστά τους

να φέγγει απ' το βαθύ καημό κι απ' τα πορτοκαλάνθια.

Κι εκεί, στου δρόμου το σταυρό, στο μυστικό δαφνώνα,

να οι Θερμοπύλες έτοιμες, να και το Εικοσιένα,

όρθια τ' αλέτρια κι οι πηγές, όρθιοι κι οι αποθαμένοι,

η Ελλάδα η μυριοπίκραντη με τα γαλάζια μάτια,

μ' ένα σταμνί στην κεφαλή, μ' ένα σπαθί στο χέρι,

κι απάνου στο χωμάτινο σπασμένο κεραμίδι

δυο καρβουνάκια κόκκινα κι ένα κουκκί λιβάνι,

η φλόγα της καλής αντρειάς, του δίκιου ο δυναμίτης -

κι ακέρια η γης εβρόντηξε κι ο κόσμος εφωτίστη.

Αυτό το σχέδιο είναι της Anja Rozen, 13χρονης μαθήτριας δημοτικού σχολείου στη Σλοβενία. Επιλέχθηκε ανάμεσα σε 600.000 παιδιά από όλο τον κόσμο να δημιουργήσει ένα έργο τέχνης για να δείξει πώς είναι η ειρήνη. Είναι η νικήτρια του διεθνούς διαγωνισμού Plakat Miru.
"Το σκίτσο μου αντιπροσωπεύει τη γη που μας δένει και μας ενώνει. Οι άνθρωποι είναι υφασμένοι μαζί. Αν κάποιος τα παρατήσει, οι άλλοι πέφτουν. Είμαστε όλοι συνδεδεμένοι με τον πλανήτη μας και ο ένας με τον άλλον, αλλά δυστυχώς ελάχιστα γνωρίζουμε γι' αυτόν. Είμαστε υφασμένοι μαζί. Άλλοι άνθρωποι υφαίνουν μαζί μου τη δική μου ιστορία κι εγώ υφαίνω τη δική τους", είπε η νεαρή σχεδιάστρια.

# data[].attributes.attachment_link.authors[].name
1ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ

# data[].attributes.attachment_link.title
Τμήμα Ένταξης - ΟΧΙ - Διερευνούμε , Μαθαίνουμε, Εμπνεόμαστε, Δημιουργούμε με Αφορμή την Επέτειο του ΟΧΙ - 1ο Δημοτικό Σχολείο Λαμίας

# data[].attributes.attachment_link.description
Ακέρια η γης εσείστηκε κι εβρόντηξε όλη η πλάση - μια φούχτα άνθρωποι ανίσκιωτοι, μες σε μια φούχτα τόπο, κάτι σπασμένα μάρμαρα, κάτι φαρδιά πλατάνια, μόνο μπαρούτι τους το φως και σκάγια τους οι ελιές τους και δίπλα τους η Παναγιά, κι η Λευτεριά μπροστά τους να φέγγει απ' το βαθύ καημό κι απ' τα πορτοκαλάνθια.

# data[].attributes.headline
Τμήμα Ένταξης 1ου Δ Σχ. Λαμίας Τα κάλαντα της Ειρεσιώνης 

# data[].attributes.subject
Τμήμα Ένταξης 1ου Δ Σχ. Λαμίας Τα κάλαντα της Ειρεσιώνης 

# data[].attributes.body
Η Ειρεσιώνη το αρχαιοελληνικό “Χριστουγεννιάτικο δέντρο”

# data[].attributes.attachment_link.provider_name
1ο Δημοτικό Σχολείο Λαμίας

# data[].attributes.attachment_link.readable_text
Οι μαθητές/τριες του Τμήματος Ένταξης διάλεξαν φέτος να αποχαιρετίσουν το φθινόπωρο και να καλωσορίσουν το χειμώνα, αναβιώνοντας το αρχαιοελληνικό έθιμο της Ειρεσιώνης, που έχει πολλά κοινά στοιχεία με το έθιμο του στολισμού του χριστουγεννιάτικου δέντρου. Αρχικά μελέτησαν το έθιμο και τις " καλένδες ", δηλαδή τα κάλαντα, που ο ίδιος ο Όμηρος αφιέρωνε στους συντοπίτες του κάθε πρώτη του μήνα. Έπειτα συγκέντρωσαν τα υλικά ( μαλλί, ξηρούς καρπούς, σύκα, λάδι, κρασί, μέλι) και στόλισαν ένα κλαδί ελιάς και το μικρό λιόδεντρο του σχολείου μας ψάλλοντας ευχές και καλοχρονίσματα!

Η Ειρεσιώνη το αρχαιοελληνικό "Χριστουγεννιάτικο δέντρο"

Οι αρχαίοι μας πρόγονοι, στόλιζαν την Ειρεσιώνη, ένα κλαδί ελιάς! Χρησιμοποιούσαν κόκκινα και λευκά νήματα από μαλλί ζώων. Επίσης έδεναν πάνω στο κλαδί, καρπούς του φθινοπώρου, όπως σύκα, καρύδια, αμύγδαλα, κάστανα, ρόδια, κυδώνια, σταφύλια. Από την συνήθεια αυτή, προέρχεται και η ονομασία Ειρεσιώνη. Συγκεκριμένα, η αρχαία ελληνική λέξη είρος, με παράγωγο το ἔριον, σημαίνει μαλλί, και συνήθως αναφερόταν στο μαλλί των προβάτων.

Το κλαδί της Ειρεσιώνης, που έμοιαζε με το σημερινό χριστουγεννιάτικο δέντρο, έτσι όπως ήταν στολισμένο με καλούδια, το περιέφεραν τα παιδιά από σπίτι σε σπίτι, τραγουδώντας τις καλένδες της Ειρεσιώνης -δηλαδή τα κάλαντα, τα οποία όπως και τα σημερινά, μοίραζαν ευχές και καλοπιάσματα για να τους κεράσει γενναιόδωρα ο νοικοκύρης. Στο τέλος των καλάντων, τα παιδιά κρεμούσαν την Ειρεσιώνη στην εξώπορτα του σπιτιού τους, και την κρατούσαν μέχρι την επόμενη χρονιά.

Τα Κάλαντα της Ειρεσιώνης
Στ' αρχοντικό εμπήκαμε μεγάλου νοικοκύρη με λόγο που 'χει πέραση και μ΄ αγαθά περίσσα ! Ανοίξτε πόρτες διάπλατα να μπουν μεγάλα πλούτη, μαζί κι η θαλερή χαρά και η βλογημένη ειρήνη. Γιομάτοι να ΄ναι οι πίθοι σας, πολλά τα ζυμωτά σας! Φέρε μας κριθαρόψωμο με το πολύ σουσάμι. Νύφη με το μοναχογιό να κάτσει τραγουδώντας στ' αμάξι που το σέρνουνε τα δυνατά μουλάρια. Να 'ρθει σ΄ αυτό το σπιτικό να υφαίνει τα προικιά της. Κάθε χρονιά να έρχομαι κι εγώ σαν χελιδόνι. Μα φέρε γρήγορα λοιπόν ό,τι έχεις να μας δώσεις, γιατί αλλιώς θα φύγουμε, δε θα ξημερωθούμε!
Οι καλένδες όπως τραγουδούσε ο Όμηρος!
Δώμα προσετραπόμεσθ' ανδρός μέγα δυναμένοιο, ος μέγα μεν δύναται, μέγα δε βρέμει, όλβιος αιεί. Αυταί ανακλίνεσθε θύραι· πλούτος γαρ έσεισι πολλός, συν πλούτω δε και ευφροσύνη τεθαλυία, ειρήνη τα' αγαθή. όσα δ' άγγεα, μεστά μεν είη, κυρβαίη δ' αιεί κατά καρδόπου έρποι μάζα, του παιδός δε γυνή κατά διφράδα βήσεται ύμμιν, ημίονοι δ' άξουσι κραταίποδες ες τόδε δώμα, αυτή δ' ιστόν υφαίνοι επ' ηλέκτρω βεβαυία. νεύμίί τοι νεύμαι ενιαύσιος ώστε χελιδών έστηκ' εν προθύροις· και ει μεν τι δώσεις ει δε μη, ουχ εστήξομεν, ου γαρ συνοικήσοντες ενθάδ' ήλθομεν." Καλά Χριστούγεννα!
Οι μαθητές/τριες και η δασκάλα του Τμήματος Ένταξης

# data[].attributes.attachment_link.authors[].name
1ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ

# data[].attributes.attachment_link.title
Αναβίωση του Αρχαιοελληνικού Εθίμου της Ειρεσιώνης - 1ο Δημοτικό Σχολείο Λαμίας

# data[].attributes.attachment_link.description
Οι μαθητές/τριες του Τμήματος Ένταξης διάλεξαν φέτος να αποχαιρετίσουν το φθινόπωρο και να καλωσορίσουν το χειμώνα, αναβιώνοντας το αρχαιοελληνικό έθιμο της Ειρεσιώνης, που έχει πολλά κοινά στοιχεία με το έθιμο του στολισμού του χριστουγεννιάτικου δέντρου. Αρχικά μελέτησαν το έθιμο και τις " καλένδες ", δηλαδή τα κάλαντα, που ο ίδιος ο Όμηρος αφιέρωνε στους συντοπίτες του κάθε πρώτη του μήνα.

# data[].attributes.headline
"Χελιδονίσματα" από το Τμήμα Ένταξης τη Β΄ τάξη του 1ου Δ. Σχ. Λαμίας και το 17ο νηπιαγωγείο Λαμίας

# data[].attributes.subject
"Χελιδονίσματα" από το Τμήμα Ένταξης τη Β΄ τάξη του 1ου Δ. Σχ. Λαμίας και το 17ο νηπιαγωγείο Λαμίας

# data[].attributes.body
Ευχόμαστε οι μυρωδιές και τα χρώματα της άνοιξης να μας πλημμυρίσουν

και να μας χαρίσουν ομορφιά, χαρά και αγάπη!

# data[].attributes.attachment_link.provider_name
1ο Δημοτικό Σχολείο Λαμίας

# data[].attributes.attachment_link.readable_text
Σήμερα, 1η Μαρτίου, το σχολείο μας γέμισε υπέροχες μελωδίες και τιτιβίσματα παιδιών! Οι μικροί μαθητές/τριες του 17ου νηπιαγωγείου Λαμίας, με τη συνοδεία των εκπαιδευτικών τους και την καθοδήγηση της κυρίας Ολυμπίας Τσώμου, δασκάλας παραδοσιακών χορών στο Σύλλογο Διβριωτών, επισκέφθηκαν το σχολείο μας και τραγούδησαν τα κάλαντα του Μάρτη από την περιοχή των Σερρών. Τα παιδιά του Τμήματος Ένταξης και οι μαθητές/τριες της Β ΄τάξης αντευχηθήκαν με χαρά τραγουδώντας τα κάλαντα της άνοιξης σε διδασκαλία της μουσικού κυρίας Μαριάννας Ροντογιάννη. Επίσης οι μαθητές/τριες του Τμήματος Ένταξης κατασκεύασαν χελιδόνια που φέτος ήταν ιδιαίτερα, γιατί κουβαλούν στα φτερά τους τα ονόματα των παιδιών που χάθηκαν, πριν από ένα χρόνο, στο σιδηροδρομικό δυστύχημα στα Τέμπη. Παράλληλα πραγματοποιήθηκε και το πρόγραμμα μετάβασης των νηπίων τα οποία υποδέχθηκαν στα εργαστήριά τους, ο εικαστικός κύριος Βασίλης Κοντογεώργος και η εκπαιδευτικός της πληροφορικής, κυρία Παρασκευή Τάσση. Η κυρία Γεωργία Καλλέργη τους αφηγήθηκε ένα μύθο για το χελιδόνι, που εξηγεί γιατί έχει ψαλιδωτή ουρά. Η κυρία Γεωργία Μπέλογλου, συνεργάτιδα του Τμήματος Ενταξης, τραγούδησε ανοιξιάτικες μελωδίες από τα νεανικά της χρόνια. Τέλος, μικροί και μεγάλοι δέχτηκαν με ενθουσιασμό ένα συμβολικό δώρο τη "Μαρτιά", το πανάρχαιο ανοιξιάτικο φυλαχτό, που μας προστατεύει από το "κάψιμο του ήλιου" και διώχνει μακριά κάθε κακό. Το συντονισμό της δράσης είχε η εκπαιδευτικός του Τμήματος Ένταξης στο πλαίσιο της συμπερίληψης και της καλλιέργειας των συναισθηματικών και κοινωνικών δεξιοτήτων.

Ευχόμαστε οι μυρωδιές και τα χρώματα της άνοιξης να μας πλημμυρίσουν

και να μας χαρίσουν ομορφιά, χαρά και αγάπη!

# data[].attributes.attachment_link.authors[].name
1ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ

# data[].attributes.attachment_link.title
Χελιδονίσματα - Καλωσορίζουμε την άνοιξη με τα κάλαντα του Μάρτη - 1ο Δημοτικό Σχολείο Λαμίας

# data[].attributes.attachment_link.description
Σήμερα, 1η Μαρτίου, το σχολείο μας γέμισε υπέροχες μελωδίες και τιτιβίσματα παιδιών! Οι μικροί μαθητές/τριες του 17ου νηπιαγωγείου Λαμίας, με τη συνοδεία των εκπαιδευτικών τους και την καθοδήγηση της κυρίας Ολυμπίας Τσώμου, δασκάλας παραδοσιακών χορών στο Σύλλογο Διβριωτών, επισκέφθηκαν το σχολείο μας και τραγούδησαν τα κάλαντα του Μάρτη από την περιοχή των Σερρών.

# data[].attributes.headline
Τμήμα Ένταξης 1ου Δ. Σχ. Λαμίας Το ημερολόγιο της Σαρακοστής

# data[].attributes.subject
Τμήμα Ένταξης 1ου Δ. Σχ. Λαμίας Το ημερολόγιο της Σαρακοστής

# data[].attributes.attachment_link.provider_name
1ο Δημοτικό Σχολείο Λαμίας

# data[].attributes.attachment_link.readable_text
Η κυρά Σαρακοστή είναι ένα έθιμο παλιό που φροντίζουμε να μην ξεχαστεί. Οι γιαγιάδες μας έφτιαχναν μια γυναίκα με το σταυρό στο κεφάλι, χωρίς στόμα γιατί νηστεύει, με τα χέρια σε θέση προσευχής και με επτά πόδια, όσες και οι εβδομάδες μέχρι να έρθει η Λαμπρή. Οι μαθητές και οι μαθήτριες της Α΄ τάξης και του Τμήματος Ένταξης έφτιαξαν και φέτος το "ημερολόγιο της Σαρακοστής".

Ας πορευτούμε με ταπεινότητα, κατάνυξη, ευγνωμοσύνη και αγάπη!

# data[].attributes.attachment_link.authors[].name
1ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ

# data[].attributes.attachment_link.title
Κυρα Σαρακοστή - Ένα Διαφορετικό Ημερολόγιο - 1ο Δημοτικό Σχολείο Λαμίας

# data[].attributes.attachment_link.description
Η κυρά Σαρακοστή είναι ένα έθιμο παλιό που φροντίζουμε να μην ξεχαστεί. Οι γιαγιάδες μας έφτιαχναν μια γυναίκα με το σταυρό στο κεφάλι, χωρίς στόμα γιατί νηστεύει, με τα χέρια σε θέση προσευχής και με επτά πόδια, όσες και οι εβδομάδες μέχρι να έρθει η Λαμπρή.

# data[].attributes.headline
Τμήμα Ένταξης 1ου Δ. Σχ. Λαμίας Πανελλήνια Σχολική Ημέρα Φιλοζωίας

# data[].attributes.subject
Τμήμα Ένταξης 1ου Δ. Σχ. Λαμίας Πανελλήνια Σχολική Ημέρα Φιλοζωίας

# data[].attributes.body
Στον πλανήτη μας άνθρωποι ζώα και φυτά

μπορούν να ζουν αρμονικά!

# data[].attributes.attachment_link.provider_name
1ο Δημοτικό Σχολείο Λαμίας

# data[].attributes.attachment_link.readable_text
Στο πλαίσιο του εορτασμού της Πανελλήνιας Σχολικής Ημέρας Φιλοζωίας οι μαθητές και οι μαθήτριες του σχολείου μας με την καθοδήγηση του κυρίου διευθυντή, Ν. Κοντογιάννη και της εκπαιδευτικού του Τμήματος Ένταξης, κυρίας Γεωργίας Καλλέργη κατασκεύασαν φωλιές, ταΐστρες και ποτίστρες για τα πουλιά που επισκέπτονται τα δέντρα του σχολείου μας.

Κάθε πρωί αλλά και στη διάρκεια της μέρας το προαύλιο μας γεμίζει από τα μελωδικά κελαηδήματα των πουλιών που επισκέπτονται τα δέντρα του σχολείου μας. Τα σπουργίτια και άλλα μικρά πουλάκια περιμένουν να τελειώσουμε το δεκατιανό μας και να μπούμε στις αίθουσες για μάθημα. Τότε χαμηλοπετούν και προσγειώνονται στο προαύλιο για να γευματίσουν κι εκείνα με τα ψίχουλα και το σουσάμι, απομεινάρια από τα κουλούρια και τα άλλα φαγώσιμα που καταναλώσαμε.

Συζητώντας, τι μπορούμε να προφέρουμε εμείς σ' αυτά τα υπέροχα πτηνά, αποφασίσαμε να κάνουμε την αυλή του σχολείου μας πιο φιλόξενη για τους μικρούς, φτερωτούς φίλους μας, φτιάχνοντας ταΐστρες, ποτίστρες και φωλιές για να τις κρεμάσουμε στα κλαδιά των δέντρων.

Οι φωλιές και οι ταΐστρες κατασκευάστηκαν από τους μαθητές και τις μαθήτριες του Τμήματος Ένταξης και τοποθετήθηκαν από τα παιδιά της Γ΄ τάξης. Οι ποτίστρες είναι δημιουργήματα των μαθητών/τριων του Μαθητικού Ομίλου, του Διευρυμένου Ολοήμερου, "Πειράματα- Επιστημονικές κατασκευές" που αφορά στο μάθημα της Φυσικής και στην ενότητα " Ατμοσφαιρική πίεση".

Το σχολείο μας, εκτός από τα πουλιά, το επισκέπτονται καθημερινά γατούλες που μοιραζόμαστε τα ίδια παγκάκια για να χαλαρώσουμε. Τα παιδιά δεν τις άφησαν παραπονεμένες και έφτιαξαν και γι' αυτές μια ποτίστρα για να ξεδιψούν. Στον πλανήτη μας άνθρωποι ζώα και φυτά πρέπει να ζουν αρμονικά!

Παρακάτω θα βρείτε τις οδηγίες για τις κατασκευές μας.
Ταΐστρες για πουλιά από χάρτινα ρολά - Οδηγίες:

Παίρνουμε ένα μικρό ρολό από χαρτί υγείας ή κουζίνας.

Αλείφουμε το ρολό με φυστικοβούτυρο ή ταχίνι.

Απλώνουμε σε ένα πιάτο τα σποράκια.

Κυλάμε το βουτυρωμένο ρολό πάνω στο πιάτο με τα σποράκια.

Τρυπάμε το ρολό για να περάσουμε ένα ξύλο ώστε να μπορεί να καθίσει το πουλί.

Περνάμε ένα σχοινάκι ώστε να μπορούμε να κρεμάσουμε την ταΐστρα στο κλαδί του δέντρου.

Φωλιά πουλιών από ανακυκλώσιμα υλικά ( κουτί από γάλα)
Για την κατασκευή της φωλιάς των πουλιών που συχνάζουν στα δέντρα του σχολείου, χρησιμοποιήσαμε κουτιά από γάλα, χόρτα και κλαδάκια από τη φύση, χρώματα και κορδόνια. Στο εσωτερικό της φωλιάς τοποθετήσαμε χορταράκια και σπόρους. Κρεμάσαμε επίσης τους Μάρτηδες που φορούσαμε στα χέρια μας έξω από τις φωλιές.
Οι οδηγίες αναλυτικά :
Παίρνουμε ένα άδειο κουτί από γάλα.

Σχεδιάζουμε ένα κύκλο και κόβουμε προσεκτικά

Ζωγραφίζουμε ή κολλάμε μικρά κλαδάκια ή ξερά χόρτα στην εξωτερική επιφάνεια.

Τρυπάμε σε ένα σημείο στο πλάι και εφαρμόζουμε ένα μικρό ξυλάκι για να μπορεί να κάθεται το πουλί.

Τοποθετούμε στο εσωτερικό του κουτιού λίγα χόρτα και σποράκια

Η φωλιά μας είναι έτοιμη!

Την κρεμάμε στα κλαδιά του δέντρου και ευχόμαστε να γίνει η κατοικία μιας οικογένειας πουλιών!

Το σχολείο μας, εκτός από τα πουλιά, το επισκέπτονται καθημερινά γατούλες που μοιραζόμαστε τα ίδια παγκάκια για να χαλαρώσουμε. Τα παιδιά που φοιτούν στο διευρυμένο ωράριο κατασκεύασαν μια ποτίστρα για να ξεδιψούν κι εκείνες πίνοντας φρέσκο και καθαρό νερό!

Στον πλανήτη μας άνθρωποι ζώα και φυτά

μπορούν να ζουν αρμονικά!

Παρακάτω μπορείτε να διαβάσετε τα δικαιώματα των ζώων όπως προσδιορίστηκαν στις 15 Οκτωβρίου 1978 ( Universal Declaration of Animals Rights) στο Παρίσι.

ANIMALS_RIGHTS_POSTER Δικαιώματα-Ζώων-Καρτέλες

# data[].attributes.attachment_link.authors[].name
1ο ΔΗΜΟΤΙΚΟ ΣΧΟΛΕΙΟ ΛΑΜΙΑΣ

# data[].attributes.attachment_link.title
Πανελλήνια Σχολική Ημέρα Φιλοζωίας - 1ο Δημοτικό Σχολείο Λαμίας

# data[].attributes.attachment_link.description
Στο πλαίσιο του εορτασμού της Πανελλήνιας Σχολικής Ημέρας Φιλοζωίας οι μαθητές και οι μαθήτριες του σχολείου μας με την καθοδήγηση του κυρίου διευθυντή, Ν. Κοντογιάννη και της εκπαιδευτικού του Τμήματος Ένταξης, κυρίας Γεωργίας Καλλέργη κατασκεύασαν φωλιές, ταΐστρες και ποτίστρες για τα πουλιά που επισκέπτονται τα δέντρα του σχολείου μας.

# data[].attributes.headline
Τμήμα Ένταξης 1ου Δ. Σχ. Λαμίας                                                                Πασχαλινές ευχές                                                                                        

# data[].attributes.subject
Τμήμα Ένταξης 1ου Δ. Σχ. Λαμίας                                                                Πασχαλινές ευχές                                                                                        

# data[].attributes.body
Σας ευχόμαστε ολόψυχα Καλό Πάσχα!

# data[].attributes.attachment_link.authors[].name
1ο Δημοτικό Σχολείο Λαμίας

# data[].attributes.attachment_link.title
Τα Κάλαντα του Λαζάρου από τη Ρούμελη

# data[].attributes.headline
Η χριστουγεννιάτικη Κόρινθος!

# data[].attributes.subject
Η χριστουγεννιάτικη Κόρινθος!

# data[].attributes.body
Τα Χριστούγεννα πλησιάζουν και η πόλη μας φόρεσε τα γιορτινά της! Κάθε γωνιά της πόλης λάμπει και χαρίζει μια χριστουγεννιάτικη ατμόσφαιρα!
Θερμές ευχές για χαρούμενες γιορτές από τη στολισμένη πόλη μας!

# data[].attributes.headline
Οι χριστουγεννιάτικες κάρτες μας!

# data[].attributes.subject
Οι χριστουγεννιάτικες κάρτες μας!

# data[].attributes.body
Σας ευχόμαστε ολόψυχα Καλά και Ευλογημένα Χριστούγεννα! Υγεία, αγάπη και πολλά χαμόγελα!

Με αγάπη από την όμορφη Κόρινθο!

# data[].attributes.headline
Ας συστηθούμε! 

# data[].attributes.subject
Ας συστηθούμε! 

# data[].attributes.body
Τα πορτρέτα μας!

# data[].attributes.attachment_caption
Καλά Χριστούγεννα!

# data[].attributes.headline
Τμήμα Ένταξης 1ου Δ.Σ. Λαμίας

# data[].attributes.subject
Τμήμα Ένταξης 1ου Δ.Σ. Λαμίας

# data[].attributes.body
Σάς ευχόμαστε ολόψυχα Καλά Χριστούγεννα από την όμορφη Λαμία!

Η γέννηση του Χριστού να μας φέρει υγεία, αγάπη και χαρά!

# data[].attributes.attachment_link.title
Καλα χριστουγεννα

# data[].attributes.headline
Ας γνωριστούμε!

# data[].attributes.subject
Ας γνωριστούμε!

# data[].attributes.headline
Τμήμα Ένταξης

# data[].attributes.subject
Τμήμα Ένταξης

# data[].attributes.body
Αυτή είναι η φιλόξενη τάξη μας!Τα παιδάκια μας αυτές τις μέρες ετοιμάζουν τα πορτρέτα τους και ανυπομονούνε να σας συστηθούνε!

# data[].attributes.attachment_caption
Η πόλη μας μέσα από εικόνες!

# data[].attributes.headline
Η Καλαμάτα μας!

# data[].attributes.subject
Η Καλαμάτα μας!

# data[].attributes.body
Σαν πας στην Καλαμάτα και 'ρθεις με το καλό...το νου και την καρδιά σου θα έχεις αφήσει εδώ!Η πόλη μας είναι η πρωτεύουσα του νομού Μεσσηνίας και η δεύτερη μεγαλύτερη πόλη της Πελοποννήσου!Σας περιμένουμε όλους!Καλή αντάμωση!

# data[].attributes.headline
Καλά Χριστούγεννα!

# data[].attributes.subject
Καλά Χριστούγεννα!

# data[].attributes.body
4ο Δημοτικό Σχολείο Καλαμάτας

Χρόνια πολλά σε όλους από την ομορφη και γιορτινή Καλαμάτα!Είμαι η Στέλλα από το Τμήμα Ένταξης και μαζί με τους συναδέλφους μου,την Ελένη,τον Γιώργο, τον Γιάννη και τη Λίτσα ανυπομονούμε να συνεργαστούμε σε αυτό το όμορφο ταξίδι που ξεκινά!Η ιστοσελίδα μας:

https://4dim-kalam.mes.sch.gr/

# data[].attributes.attachment_caption
Στο σχολείο μας βιώνουμε χαρά και αρμονία!

# data[].attributes.headline
Τμήμα Ένταξης 1ου Δ.Σχ. Λαμίας

# data[].attributes.subject
Τμήμα Ένταξης 1ου Δ.Σχ. Λαμίας

# data[].attributes.body
Σάς ευχόμαστε καλό μήνα και σάς στέλνουμε όμορφες θετικές φράσεις για να σας συντροφεύουν κάθε μέρα!

Εμείς τις έχουμε υιοθετήσει και νιώθουμε χαρά και απόλαυση σε κάθε μας δραστηριότητα!

Μας αρέσει να ερχόμαστε στο σχολείο, μας αρέσει να κάνουμε φιλίες με μαθητές/τριες από όλα τα μέρη της Ελλάδας και ανυπομονούμε να σας γνωρίσουμε!

# data[].attributes.attachment_link.title
24 θετικές φράσεις.doc - Παρουσίαση τ

# data[].attributes.attachment_caption
Με το χαμόγελό μας φωτίζουμε την πλάση!

# data[].attributes.headline
Τμήμα Ένταξης  1ου Δ.Σχ. Λαμίας

# data[].attributes.subject
Τμήμα Ένταξης  1ου Δ.Σχ. Λαμίας

# data[].attributes.body
Είμαστε οι μαθητές, ( Χρήστος, Άρης, Μάριος, Παναγιώτης, Λευτέρης , Δημήτρης, Γιώργος Χρίστος, Γιάννης, Άρης, Σεραφείμ, Γρηγόρης) οι μαθήτριες ( Ματούλα, Γεωργία, Χριστίνα Μαρκέλλα) και η Γεωργία, δασκάλα του Τμήματος Ένταξης του 1ου Δ. Σχ. Λαμίας και σας ευχόμαστε καλή αρχή σε τούτο το ταξίδι της γνώσης και της αλληλεπίδρασης!

Η πόλη μας βρίσκεται στο κέντρο της Ελλάδας και όπως θα διαπιστώσετε, στη διάρκεια του ταξιδιού μας, είναι πολύ όμορφη, σημαντική και φιλόξενη!

Στην ιστοσελίδα του σχολείου μας μπορείτε να βλέπετε τις δράσεις μας!

https://blogs.sch.gr/1dimlamias/

Καλή συνεργασία!

# data[].attributes.headline
10ο Δ.Σ. Κορίνθου

# data[].attributes.subject
10ο Δ.Σ. Κορίνθου

# data[].attributes.body
Σας στέλνουμε εγκάρδιους χαιρετισμούς από την όμορφη Κόρινθο! Είμαι η Χριστίνα από το Τμήμα Ένταξης του 10ου Δ.Σ. Κορίνθου. Ανυπομονούμε να σας γνωρίσουμε όλους και να ταξιδέψουμε μαζί σας σε μέρη μαγικά, απίθανα, πολύχρωμα και διασκεδαστικά!

Η ιστοσελίδα μας: http://10dim-korinth.kor.sch.gr/